5)

Muutetaan liite IX seuraavasti: a) Korvataan 1.2.1 kohta seuraavasti: ”1.2.1 SE-asennelmat voivat täyttää valmistajan valinnan mukaan minkä hyvänsä seuraavien testausmenetelmien yhdistelmän mukaiset vaatimukset, kunhan testit tehdään koko tämän liitteen 3.1 kohdassa määritellyllä taajuusalueella. — Testaus radiokaiuttomassa kammiossa (Absorber Chamber test): ISO 11452-2 -standardin (2. painos 2004) mukaisesti — TEM-kammiotestaus: ISO 11452-3 -standardin (2. painos 2001) mukaisesti — BCI-menetelmä: ISO 11452-4 -standardin (3. painos 2005) mukaisesti — Liuskajohtotestaus: ISO 11452-5 -standardin (2. painos 2002) mukaisesti — 800 mm:n liuskajohtotestaus: tämän liitteen 4.5 lausekkeen mukaisesti Taajuusalueen ja yleisten testiolojen on perustuttava ISO 11452-1 -standardiin (3. painos 2005).” b) Korvataan 2.1 kohta seuraavasti: ”2.1 Testausolojen on oltava ISO 11452-1 -standardin (3. painos 2005) mukaiset”. c) Korvataan 3.1 kohta seuraavasti: ”3.1 Taajuusalue, pysähdysajat Mittaukset on tehtävä taajuusalueella 20–2 000 MHz ja taajuuslaskelmien on oltava ISO 11452-1 -standardin (3. painos 2005) mukaisia. Testisignaalin modulaatio on oltava — amplitudimodulaatio (AM), jossa on 1 kHz modulaatiotaajuus ja 80 % modulaatiosyvyys taajuusalueella 20–800 MHz, — vaihemodulaatio (PM), t/577μs, 4 600μs:n jakso taajuusalueella 800–2 000 MHz, jolleivät tutkimuslaitos ja SE-asennelman valmistaja toisin sovi. Taajuusaskelman koko ja pysähdysaika olisi valittava ISO 11452-1 -standardin (3. painos 2005) mukaisesti.” d) Korvataan 3.2 kohta seuraavasti: ”3.2 Tutkimuslaitoksen on tehtävä testit ISO 11452-1 -standardissa (3. painos 2005) määrätyillä väleillä koko taajuusalueella 20–2 000 MHz. Jos valmistaja toimittaa koko taajuusalueelta mittaustiedot, jotka on saatu soveltuvin osin ISO 17025 -standardin (1. painos 1999) mukaisesti akkreditoidulta ja hyväksyntäviranomaisen tunnustamalta testilaboratoriolta, tutkimuslaitos voi vaihtoehtoisesti valita pienemmän joukon määrätaajuuksia kyseiseltä alueelta (esim. 27, 45, 65, 90, 120, 150, 190, 230, 280, 380, 450, 600, 750, 900, 1 300 ja 1 800 MHz), jotta varmistetaan, että SE-asennelma täyttää tämän liitteen vaatimukset.” e) Korvataan 4.1.2 kohta seuraavasti: ”4.1.2 Testausmenetelmä Testikenttäolojen tuottamiseen käytetään korvausmenetelmää ISO 11452-2 -standardin (2. painos 2004) mukaisesti. Testi tehdään pystypolarisaatiolla.” f) Korvataan 4.2.2 kohta seuraavasti: ”4.2.2 Testausmenetelmä Testi on tehtävä ISO 11452-3 -standardin (2. painos 2001) mukaisesti. Testaavan viranomaisen on testattavan SE-asennelman mukaisesti valittava menetelmäksi maksimaalinen kentän kytkentä SE-asennelmaan tai TEM-kammion sisällä olevaan johdinsarjaan.” g) Korvataan 4.3.2 kohta seuraavasti: ”4.3.2 Testausmenetelmä Testi on tehtävä ISO 11452-4 -standardin (3. painos 2005) mukaisesti testipenkissä. Vaihtoehtoisesti SE-asennelma voidaan testata asennettuna ajoneuvoon ISO 11451-4 -standardin (1. painos 1995) mukaisesti. — Injektiomittapää on asennettava 150 mm:n etäisyydelle testattavasta SE-asennelmasta. — Syöttötehon kenttävoimakkuuksien laskemiseen on käytettävä viitemenetelmää. — Menetelmän taajuusaluetta rajoittavat injektiomittapään ominaisuudet.”